Sur le roman de Tristan. 



445 



tour là devant tant que mesire Tristan vie- 

 nne. — Yoire, ce dit Palamides, as tu ce 

 fait? — Certes oy. — Tu m'a tollu la chose 

 du monde que ie aime plus, ie t'en ren- 

 drai tout maintenant le guerdon. Lors tret 

 l'espee et le chevalier fait semblant qu'il 

 se veult deffendre, mais Palamides le fiert 

 parmy le heaulme et le fendi iusques as 

 dens. Le chevalier cheit corne celuy qui 

 sent la mort, et Palamides remet l'espee 

 au feurre et dit: Tu m'a doumagé, mais 

 tu l'as chierement acheté, mais en ton dou- 

 magé ne gaaigne-ge rien. Atant s'en va 

 tant qu'il vint à la tour et treuve la porte 

 fermée et dit, puis qu'il ne peut leans en- 

 trer, or a il le tout perdu. La reyne es- 

 toit ia venue à une de fenestres de leans, 

 et quant elle voit Palamides, elle ly dit: 

 Sire chevalier, or poués vous atendre. se 

 vous par engin me gaignastes, et ie me 

 suy par sens délivrée, ne iamais ne me 

 raurois entre vostre mains, se dieu plaist. 

 Palamides lieve adonc la teste et dit: Dame, 

 se ie vous ay perdue, ie m'en souffreray 

 poure et doulant, et puisque aultrement ne 

 puet estre, ie m'en souffreray au mieulx 

 que ie pouray. — Certes fait Yseult, ie ne 

 vous loe mie que vous atendes cy longue- 

 ment, car se Tristan vient par aucune aven- 

 ture, il vous occira. — Dame, fait Palami- 

 des, ia de cy ne me moueray tant que 

 vous y soies, car se Tristan y vient par 

 aucune aventure et il me occit, ce me sera 

 grant honour. car autant m'est se ie mour 

 pour vous come se ie vif [vive]. — Certes, 

 fait la reyne, vous estes molt fol qui mai- 

 nes et ie ne vous aime mie. — Dame, fait 

 Palamides, se vous ne m'amés mie, si vous 

 aimerai-ge, et tant come vous me harrois 

 plus, et plus vous ameray, et se de vous 

 ie pouoy bien ester mon euer, si ne l'en 

 osterai-ge mie, car mieulx vous araerai-ge 

 amer sans guerdon que en amer une aul- 

 tre dont ie aie toutes mes volentes. Atant 



se part Yseult de la fenestre pour ce que 

 de celuy ne se peut aultrement délivrer, 

 et quant il no la peut plus veoir, il descent 

 et oste le frain à son cheval el ie laisse 

 pestre, et apres peut son escu à un arbre, 

 puis s'assiet de coste de la porte de la tor, 

 que nul n'en puisse yssir hors que parmy 

 luy. et quant la reyne voit cesto chose, elle 

 s'en rit et dit qu'il est fol naturel, et ceulx 

 qui de leans estoient demandent à la reyne 

 qui il est. Certes, fait elle, il est bon che- 

 valier, mais ia por sa bonté ne m'aura en 

 sa sesine, car ie m'occiroie ensois. — Da- 

 me, font il, or n'aies doubte, car vous estes 

 bien délivrée de luy. — Vous dites voir, 

 fait la reyne, la dieu mercy. Ainsy parle 

 la reyne de Palamides et prie à dieu qui'l 

 ly envoie Tristan, car se il estoit venu, 

 elle n'auroit garde, ce dit [elle]. Mais atant 

 se test ore le conte de Palamides et de la 

 reyne Yseult et retourne au roy Marc. 



Come Tristan se combati contre Pa- 

 lamides pour la reyne Yseult et come 

 il rent la reyne Yseult au roy Marc. 



Or dit le conte que le roy Marc fu moult 

 couroucié pour la reyne Yseult que Pala- 

 mides en amenoit en telle manière que 

 vous avés ouy, et tous les barons de Cor- 

 noualle estoient si esbahis qu'il n'osoient 

 lever les testes. Au soir revint Tristan 

 de le chacier mo-'c ioieulx et moult lie, 

 et quant il vit qu'il estoient tous par leans 

 si comunaument courouciés, il en fu tout 

 esbahy, car il ly souloient tous faire ioie 

 quant il venoit, adonc vient devant son 

 oncle et le salue, et il rent son salu ma- 

 tement. Sire, fait Tristan, se il vous plaist, 

 dites moy pour quoy vous estes si mas et 

 tous ceulx de céans aussi, et huy matin 

 estiés si en ioie. — Beau neveu, fait le 

 roy Marc, ainsy va des choses du monde, 

 ore est l'omme lie et ore est couroucié. 

 huy matin nous estions tous ioieulx, et ore 



57 



